Pena Šuai
Pena Šuai (tradicionālā ķīniešu: 彭帥, vienkāršotā ķīniešu: 彭帅, piņjiņs: Péng Shuài; dzimusi 1986. gada 8. janvārī) ir profesionāla ķīniešu tenisiste. Profesionālo karjeru uzsāka 2001. gadā. Š. Penas labākais sasniegums WTA Tūres vienspēļu rangā ir 2011. gada 22. augustā sasniegtā 14. vieta, dubultspēlēs viņa ir sasniegusi 1. vietu (2014. gada 17. februāris). Karjerā Š. Pena ir uzvarējusi 2 WTA, vienā 125k sērijas un 9 ITF vienspēļu turnīros, bet lielāko panākumu Grand Slam sacensībās viņa guva 2014. gada ASV atklātajā čempionātā, kur sasniedza pusfinālu. Dubultspēlēs ir uzvarējusi 2013. gada Vimbldonas čempionātā un 2014. gada Francijas atklātajā čempionātā. Izcīnījusi zelta medaļu 2010. gada Āzijas spēlēs. Piedalījusies divās Olimpiskajās spēlēs (2008, 2012).